නොසිඳෙන ළසොවින් යුතුව බාලේ පටන් ගී හඬ වෙත සවන් ඇදී මට ඔබ සොයා එන්නට සිත කියන ලදී ගීී ලොව ගමන් මඟ පාදා සිතින් ලැදී ජෝතිය මගේ ඔබ විය මිතු දමින් බැඳී සිනමා තිරේ වැජඹුන කෝකිල යාය පොදු ජන හද දිනා ගත් ගායක යාය ගී ඔසුවෙන් සුව දුන් ජීවක යාය පාලුයි සදා ඔබ නැති ගී තරු යාය ඔබෙ ගී කොල්ල කාගෙන නොතකා නීතී අද නව ‘සුපිරි තරු’ පිරිසක් ‘වැඩ දාතී’ බැලු බැලු අතේ නෙක නෙක විගඩම් පාතී සුපිරි තරුව ඔබ මිස කව්රුද ජෝතී උත්තම ගුණෙන් පිරිපුන් ගුණවතාණෙනී සිත් ලෙස දිවිය විඳ ගත් රසවතාණෙනී අත් හැර අප ගියත් ඔබ අවුළුවා ගිනී සිත් තුළ ජීවමානයි හිතවතාණෙනී පැතු ආදරය හිමි නැති වූ ලෝකයක ඔබ ළඟ සැනසුණෙමි වළලා ඒ මතක ඉන් පසු ඔබ ද ගිය විට නොඑනා මගක දිවියම කැළඹුනා මැදි වී වියවුලක යළි ආදරේ කුසුමක් පිබිදී ආවා නොසිතු පරිදි ඒ කුසමද පර වූවා මේ හුදෙකලාවේ මගෙ දිවි ගතවේවා ඔබ හමුවෙලා මතු මා සිත සැනසේවා- ආනන්ද පද්මසිරිඑච්.